|  |  |
| --- | --- |
|  | **บันทึกข้อความ** |

**ส่วนราชการ** กสว. (กง.สว.) โทร. ๐ ๒๒๔๑ ๙๐๐๐ ต่อ 2112

**ที่** มท ๐๘20.2/ **วันที่** พฤศจิกายน 2567

**เรื่อง** การบันทึกข้อมูลตัวชี้วัดตามแผนปฏิบัติการจัดการขยะมูลฝอยชุมชน “จังหวัดสะอาด” ประจำปี พ.ศ. 2567

เรียน อสถ.

**1. เรื่องเดิม**

1.1 สถ. ได้จัดทำแผนปฏิบัติการจัดการขยะมูลฝอยชุมชน “จังหวัดสะอาด” ประจำปี พ.ศ. 2567 โดยมีกรอบการดำเนินงานภายใต้แผนปฏิบัติการฯ จำนวน 3 ระยะ ได้แก่ ต้นทาง คือ การลดปริมาณขยะและการส่งเสริมการคัดแยกขยะที่ต้นทาง กลางทาง คือ การจัดทำระบบเก็บและขนอย่างมีประสิทธิภาพ และปลายทาง คือ ขยะมูลฝอยได้รับการกำจัดอย่างถูกต้องตามหลักวิชาการ โดยใช้หลักการ  
3 ช: ใช้น้อย ใช้ซ้ำ และนำกลับมาใช้ใหม่ หรือ (3Rs : Reduce Reuse และ Recycle) **(เอกสาร 1)**

1.2 สถ. ได้มีหนังสือแจ้งให้จังหวัดเตรียมการรวมบรวมข้อมูลผลการดำเนินงาน  
ตามตัวชี้วัดของแผนปฏิบัติการจัดการขยะมูลฝอยชุมชน “จังหวัดสะอาด” ประจำปี พ.ศ. 2567 **(เอกสาร 2)**

**2. ข้อเท็จจริง**

กสว. ได้ร่วมกับบริษัทผู้พัฒนาระบบสารสนเทศด้านการจัดการขยะมูลฝอยขององค์กรปกครองส่วนท้องถิ่นจัดทำหน้าระบบสารสนเทศฯ เพื่อรองรับการบันทึกข้อมูลผลการดำเนินงานตามตัวชี้วัด  
ของแผนปฏิบัติการจัดการขยะมูลฝอยชุมชน “จังหวัดสะอาด” ประจำปี พ.ศ. 2567 ผ่านระบบสารสนเทศดังกล่าว และจะดำเนินการเปิดหน้าระบบให้องค์กรปกครองส่วนท้องถิ่นบันทึกข้อมูลในวันที่ 7 - 22 พฤศจิกายน 2567 โดย กสว. จะจัดประชุมชี้แจงการบันทึกข้อมูลในวันพฤหัสบดีที่ 7 พฤศจิกายน 2567 ให้แก่ สถจ. และ อปท. ทุกแห่ง ผ่านระบบออนไลน์

**3. ข้อพิจารณา/ข้อเสนอ**

กสว. พิจารณาแล้ว เห็นควรดำเนินการ ดังนี้

3.1 เห็นชอบให้จัดประชุมชี้แจงการบันทึกข้อมูลผลการดำเนินงานตัวชี้วัดของแผนปฏิบัติการจัดการขยะมูลฝอยชุมชน “จังหวัดสะอาด” ประจำปี พ.ศ. 2567 ในวันพฤหัสบดีที่ 7 พฤศจิกายน 2567 เวลา 09.30 น. เป็นต้นไป ณ ห้อง 3201 อาคาร 3 ชั้น 2 สถ. และผ่านระบบออนไลน์

3.2 มีหนังสือแจ้งจังหวัดทุกจังหวัด เข้าร่วมประชุมผ่านระบบออนไลน์ Cisco Meeting และให้จังหวัดแจ้ง อปท. ทุกแห่งเข้าร่วมประชุมฯ ผ่านทางเพจ Facebook “กองสิ่งแวดล้อมท้องถิ่น สถ. มท.” ตามข้อ 3.1

3.3 มอบหมาย ศส. ติดตั้งระบบสารสนเทศฯ ในการประชุมฯ

3.4 เห็นชอบให้ใช้บันทึกฉบับนี้แทนหนังสือแจ้ง ศส.

จึงเรียนมาเพื่อโปรดพิจารณา หากเห็นชอบ โปรดลงนามในหนังสือที่เสนอมาพร้อมนี้

(นายพีระวิทย์ พงค์สุรชีวิน)

ผอ.กง.ทช. รกท.

ผอ.กสว.

ผอ.กง.สว. ................................

หน.ฝ. .......................................

จนท. .......................................

|  |  |  |
| --- | --- | --- |
| ที่ มท ๐๘20.2/ว |  | กรมส่งเสริมการปกครองท้องถิ่น  ถนนนครราชสีมา เขตดุสิต กทม. ๑๐3๐๐ |

# พฤศจิกายน 2567

# เรื่อง การบันทึกข้อมูลตัวชี้วัดตามแผนปฏิบัติการจัดการขยะมูลฝอยชุมชน “จังหวัดสะอาด” ประจำปี พ.ศ. 2567

# เรียน ผู้ว่าราชการจังหวัด ทุกจังหวัด

# อ้างถึง หนังสือกระทรวงมหาดไทย ที่ มท 0802.2/ว 2159 ลงวันที่ 28 กุมภาพันธ์ 2567

ตามที่ กระทรวงมหาดไทยได้แจ้งแผนปฏิบัติการจัดการขยะมูลฝอยชุมชน “จังหวัดสะอาด” ประจำปี พ.ศ. 2567 เพื่อให้การจัดการขยะมูลฝอยของประเทศมีการปฏิบัติอย่างต่อเนื่อง และเป็นไปตามเป้าหมายของแผนปฏิบัติการด้านการจัดการขยะของประเทศ ฉบับที่ 2 (พ.ศ. 2565 – 2570) โดยขอให้จังหวัดดำเนินการขับเคลื่อนแผนปฏิบัติการดังกล่าวให้เป็นไปตามกรอบการดำเนินงาน เป้าประสงค์และตัวชี้วัด นั้น

ในการนี้ แผนปฏิบัติการจัดการขยะมูลฝอยชุมชน “จังหวัดสะอาด” ประจำปี พ.ศ. 2567   
ได้สิ้นสุดระยะเวลาดำเนินการไปแล้วเมื่อวันที่ 30 กันยายน 2567 กรมส่งเสริมการปกครองท้องถิ่น  
ได้พิจารณาจัดทำหน้าระบบสารสนเทศสำหรับการบันทึกข้อมูลตัวชี้วัดตามแผนปฏิบัติการดังกล่าว ผ่านระบบสารสนเทศด้านการจัดการขยะมูลฝอยขององค์กรปกครองส่วนท้องถิ่น เมนู “การดำเนินการ” หัวข้อ “รายงานตัวชี้วัดตามแผนปฏิบัติการจัดการขยะมูลฝอยชุมชน “จังหวัดสะอาด” ประจำปี พ.ศ. 2567” โดยจะเปิด  
หน้าระบบให้องค์กรปกครองส่วนท้องถิ่นรายงานผลการดำเนินงาน ตั้งแต่วันที่ 7 - 22 พฤศจิกายน 2567   
จึงขอความร่วมมือจังหวัดพิจารณาดำเนินการ ดังนี้

1. ให้สำนักงานส่งเสริมการปกครองท้องถิ่นจังหวัดมอบหมายเจ้าหน้าที่เข้าร่วมการประชุม ทางระบบออนไลน์ Cisco Meeting ในวันพฤหัสบดีที่ 7 พฤศจิกายน 2567 เวลา 09.30 น. เป็นต้นไป

2. แจ้งองค์กรปกครองส่วนท้องถิ่นในพื้นที่พิจารณามอบหมายเจ้าหน้าที่ที่เกี่ยวข้องเข้าร่วมการประชุมชี้แจงการบันทึกข้อมูลผลการดำเนินงานตามตัวชี้วัดของแผนปฏิบัติการจัดการขยะมูลฝอยชุมชน “จังหวัดสะอาด” ประจำปี พ.ศ. 2567 ในวันพฤหัสบดีที่ 7 พฤศจิกายน 2567 เวลา 09.30 น. ผ่านทางเพจ Facebook “กองสิ่งแวดล้อมท้องถิ่น สถ. มท.”

3. แจ้งองค์กรปกครองส่วนท้องถิ่นในพื้นที่ดำเนินการบันทึกข้อมูลผลการดำเนินงาน  
ตามตัวชี้วัดของแผนปฏิบัติการจัดการขยะมูลฝอยชุมชน “จังหวัดสะอาด” ประจำปี พ.ศ. 2567 ภายในวันที่ 22 พฤศจิกายน 2567

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

ร.อสถ. ........................................

ผอ.กสว. .....................................

ผอ.กง.สว. ..................................

หน.กง. .........................................

จนท. .........................................

กองสิ่งแวดล้อมท้องถิ่น

ผอ.กง.สว. ................................

หน.ฝ. .......................................

จนท. .......................................

ผอ.กง.สว. ................................

หน.ฝ. .......................................

จนท. .......................................

โทรศัพท์ ๐ ๒๒๔๑ ๙๐๐๐ ต่อ ๒11๒

ผู้ประสานงาน ภูมิ ปฏิสันถาวร 09 1404 2211